CELEX: C2007/155/26
Language: lt
Date: 2007-07-07 00:00:00
Title: Byla C-222/07 2007 m. gegužės 3 d. Tribunal Supremo (Ispanija) pateiktas prašymas priimti prejudicinį sprendimą byloje UTECA (Unión de Televisiones Comerciales Asociadas) prieš Federación de Asociaciones de Productores Audiovisuales, Ente Público RTVE ir Administración del Estado

7.7.2007   
            
            
               LT
            
            
               Europos Sąjungos oficialusis leidinys
            
            
               C 155/14
            
         2007 m. gegužės 3 d.Tribunal Supremo (Ispanija) pateiktas prašymas priimti prejudicinį sprendimą byloje UTECA (Unión de Televisiones Comerciales Asociadas) prieš Federación de Asociaciones de Productores Audiovisuales, Ente Público RTVE ir Administración del Estado
   
   (Byla C-222/07)
   (2007/C 155/26)
   Proceso kalba: ispanų
   Prašymą priimti prejudicinį sprendimą pateikęs teismas
   
      Tribunal Supremo (Ispanija)
   Šalys pagrindinėje byloje
   
      Ieškovė: UTECA (Unión de Televisiones Comerciales Asociadas)
   
   Atsakovės: Federación de Asociaciones de Productores Audiovisuales, Ente Público RTVE ir Administración del Estado
   Prejudiciniai klausimai
   
               1.
            
            
               Ar 1989 m. spalio 3 d. Tarybos direktyvos 89/552/EEB (1) dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo, iš dalies pakeistos 1997 m. birželio 30 d. Europos Parlamento ir Tarybos direktyva 97/36/EB (2), 3 straipsnis valstybėms narėms leidžia televizijos transliuotojams nustatyti pareigą dalį savo veiklos pajamų skirti išankstiniam Europos televizijos ir kino filmų finansavimui?
            
         
               2.
            
            
               Jei į pirmą klausimą būtų atsakyta teigiamai, ar šiai direktyvai ir EB sutarties 12 straipsniui, nagrinėjamam kartu su kitomis jame nurodytomis konkrečiomis nuostatomis, neprieštarauja nacionalinė norma, kuri kartu su jau nurodyta išankstinio finansavimo pareiga 60 % šio privalomo finansavimo rezervuoja kūriniams sukurtiems ispanų kalba?
            
         
               3.
            
            
               Ar nacionaline norma televizijos transliuotojams nustatyta pareiga pagal kurią jų pajamų dalis skiriama išankstiniam kino filmų finansavimui, kurios 60 % turi būti skiriama konkrečiai kūriniams sukurtiems ispanų kalba, kuriuos daugiausia kuria Ispanijos kino pramonė, laikytina šiam sektoriui suteikta valstybės pagalba EB sutarties 87 straipsnio prasme?
            
         
      (1)  OL L 298, p. 23.
   
      (2)  OL L 202, p. 60.